Hera blev også tilbedt som en jomfru. Stymfalia i [[Arkadien]] husede en helligdom, der dyrkede tre aspekter af Heras væsen: Pigen Hera (Παις (''Pais'')), kvinden Hera (Τελεια (''Teleia'')) og enken Hera (Χήρη (''Chḗrē'')). I Hermione nær [[Argos]] lå et tempel til jomfruen Hera.<ref>S. Casson, "Hera of Kanathos and the Ludovisi Throne," ''The Journal of Hellenistic Studies'' 40 (1920): 137-42.</ref> I Kanathos-kilden ved byen Naflio fornyede Hera hvert år sin jomfruelighed ved et ritual, det var forbudt at tale om. Hera blev sammen med [[Hebe]] og [[Hekate]] identificeret med [[månens faser]]: Hebe var [[Nymåne|nymånen]], Hera [[Fuldmåne|fuldmånen]] og Hekate den aftagende måne. De tre gudinders kvindelighed blev ligeledes kædet sammen med [[Årstid|årstiderne]]: Hebe var forårsjomfruen, Hera sommermoderen og Hekate efterårskællingen.<ref>Robert Graves, ''The Greek Myths'' (London: Penguin Books, 1960).</ref><ref>Barbara G. Walker, ''The Women's Encyclopedia of Myths and Secrets'' (San Francisco: Harper & Row, 1983), 392.</ref>
Religion